**St. Georgsdagen 23. april**

**Når:** Ca 23. april (eller nærmeste helg)

**Hvem:** Alle speidere. Foreldre og søsken også invitert.

St. Georgsdagen 23, april er en internasjonal speiderdag. I tillegg er dette fødselsdatoen til Lillesand speidergruppe (23. april 1913)

Feiring av speidernes internasjonale høytidsdag den 23. april markeres hvert år av speidergruppa, der opptak og løftefornyelse er faste elementer. I tillegg deles det ut speidermerker som speiderne har gjennomført i løpet av året. De første årene (og på 90-tallet?) ble Lillesand speidergruppe invitert til St. Georgsfeiringen med Birkeland speidergruppe i Birkeland kirke. Fra og med 2004 har speidergruppa hatt egne St. Georgsfeiringer. Det er en tradisjon å invitere med familier på denne markeringen, ofte som en familietur med bålkos og pølsegrilling. Speiderne selv har også deltatt i gjennomføring av feiringen, blant annet ved fremføring av teaterstykket ”St. Georg og dragen”. I årene 2004-2005 ble markeringen holdt innendørs (Gamle middelsskolen). Fra og med 2006 markeres dagen utendørs blant annet på Tingsaker Camping, Bjørketangen ved Grimevann, og i de senere årene (2010-2013) på leirområdet Savemyr. I 2009 inviterte vi Høvåg speidergruppe til St. Georgsfeiring ved Grimevann. 23. april regnes som selve stiftelsesdagen for Lillesand speidergruppe. 100-årsdagen for stiftelsen av speidergruppa ble derfor markert 23. april 2013 sammen med speidere og familier på Savemyr.

|  |  |
| --- | --- |
|  |  |
| **Mål med St. Georgsdagen** | Opptak av nye speidere (skjerf, løfte) |
| Fornyelse av speiderløfte (alle) |
| Tema: Speidere gjør verden bedre. Symbolikk: St.Georg og dragen |
| **Sted:** | De siste årene har dette blitt gjennomført utendørs i forbindelse med nærmeste lørdag eller søndag. Har oftest brukt Savemyr (men også Tingsaker camping, Grimevann, Speiderhytta) |
| **Hvem:** | Hele speidergruppa, med foreldre og søsken |
| **Mat:** | Grill på bål. Speidere m familier tar med egen mat til bålet |
| **Programinnhold:** | * Opptak * Løftefornyelse * St Georgsdagshilsen fra speidersjefen * Teater: St Georg og dragen * Lek, natursti |
|  | Eldre speidere kan overnatte i forbindelse med helg |

|  |  |
| --- | --- |
| **Oppgaver** |  |
| Lapp til speiderne (+ nettsiden) |  |
| Bestille skjerf+ merker |  |
| Lage program | ledere (opptak, natursti, leker, skuespill?) |
| Grillkull? Kontakte brannvesen?  Klargjøre bålplasser i forkant |  |
|  |  |